Gunnar Berg
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1800-1945
Gunnar Berg var en norsk maler. Han studerte ved kunstakademiet i Düsseldorf i 1883–1885. Etter hvert tok han opp realistisk friluftsmaleri og skildret, i likhet med sin norske lærer Otto Sinding, natur- og sjømotiver fra Nordland.
Berg malte også portretter. Foruten sine studier av fiskere ble han særlig kjent for sitt Alexander Kielland-portrett (1884).Et hovedverk er de sju maleriene Trollfjordslaget (1890) som tidligere hang i rådhuset i Svolvær, nå det sentrale verket i Galleri Gunnar Berg. Han er også representert i Nasjonalmuseet i Oslo, Bergen Museum, Trondheim Kunstmuseum og Nationalmuseum i Stockholm. Les mer i Store norske leksikon Gunnar Berg i Norsk biografisk leksikon Gunnar Berg i Norsk kunstnerleksikon Norsk kunsthistorie portrettkunst Litteratur Holst, Erling: «Gunnar Berg, Lofotens maler» i Kunst og kultur 46 (1963), 23-44